CELEX: 62013TB0073
Language: et
Date: 2013-04-25 00:00:00
Title: Kohtuasi T-73/13 R: Üldkohtu presidendi 25. aprilli 2013 . aasta määrus — InterMune UK jt versus Euroopa Ravimiamet (EMA) (Ajutiste meetmete kohaldamine — Juurdepääs dokumentidele — Määrus (EÜ) nr 1049/2001 — EMA valduses olevad dokumendid, mis sisaldavad teavet, mille ettevõtja on esitanud seoses taotlusega lubada turule uus ravim — Otsus anda kolmandale isikule juurdepääs dokumentidele — Täitmise peatamise taotlus — Kiireloomulisus — Fumus boni juris — Huvide kaalumine)

29.6.2013   
            
            
               ET
            
            
               Euroopa Liidu Teataja
            
            
               C 189/25
            
         Üldkohtu presidendi 25. aprilli 2013. aasta määrus — InterMune UK jt versus Euroopa Ravimiamet (EMA)
   (Kohtuasi T-73/13 R)
   (Ajutiste meetmete kohaldamine - Juurdepääs dokumentidele - Määrus (EÜ) nr 1049/2001 - EMA valduses olevad dokumendid, mis sisaldavad teavet, mille ettevõtja on esitanud seoses taotlusega lubada turule uus ravim - Otsus anda kolmandale isikule juurdepääs dokumentidele - Täitmise peatamise taotlus - Kiireloomulisus - Fumus boni juris - Huvide kaalumine)
   2013/C 189/52
   Kohtumenetluse keel: inglise
   
      Pooled
   
   
      Hagejad: UK Ltd (London, Ühendkuningriik), InterMune, Inc. (Brisbane, California, Ühendriigid) ja InterMune International AG (Muttenz, Šveits) (esindajad: solicitor I. Dodds-Smith, solicitor A. Williams, T. de la Mare, QC ja barrister F. Campbell)
   
      Kostja: Euroopa Ravimiamet (EMA) (esindajad: T. Jablonski, N. Rampal Olmedo ja A. Spina)
   
      Ese
   
   Nõue peatada Euroopa Ravimiameti (EMA) 15. jaanuari 2013. aasta otsuse EMA/24685/2013 täitmine, millega lubati kolmandal isikul vastavalt Euroopa Parlamendi ja nõukogu 30. mai 2001. aasta määrusele (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331) tutvuda teatud dokumentidega, mis sisaldavad teavet, mille hagejad olid esitanud seoses taotlusega lubada turule ravim Esbriet, osas, milles see puudutab teavet, mis ei ole veel avalikkusele kättesaadav.
   
      Resolutsioon
   
   
               1.
            
            
               Peatada Euroopa Ravimiameti (EMA) 15. jaanuari 2013. aasta otsuse EMA/24685/2013, millega lubati vastavalt Euroopa Parlamendi ja nõukogu 30. mai 2001. aasta määrusele (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele kolmandale isikule juurdepääs järgmistele dokumentidele: „2.4 Üksikasjalik mittekliiniline kokkuvõte”, „2.5 Üksikasjalik kliiniline kokkuvõte”, „2.6 Mittekliiniline kokkuvõte” ja „2.7 Kliiniline kokkuvõte”, mis on esitatud seoses taotlusega lubada turule ravim Esbriet, täitmine osas, milles need dokumendid sisaldavad teavet, mis ei ole veel üldsusele kättesaadav.
            
         
               2.
            
            
               Euroopa Ravimiametil on palutud mitte avalikustada käesoleva määruse resolutsiooni punktis 1 nimetatud dokumendid versioonis, mis on üksikasjalikum kui nende dokumentide toimetatud versioon, mille esitasid InterMune UK Ltd, InterMune, Inc. ja InterMune International AG EMA-le 8. oktoobril 2012.
            
         
               3.
            
            
               Kohtukulude kandmine otsustatakse edaspidi.